EkBass/fiwiki-20250220-pages-articles huggingface dataset:
Seribusaaret

Seribusaaret () on noin sadan pienen saaren muodostama saariryhmä Jaavanmeressä, Jaavan saaren pohjoispuolella, noin 50 kilometriä Indonesian pääkaupungista Jakartasta. Osa saarista on keskitetty matkailukohteiksi. Saaristossa sijaitsee myös kansallispuisto. == Lähteet == == Aiheesta muualla == Luokka:Indonesian saaret Luokka:Saaristot
Tanglin

thumb|right|300px|Tanglin mall Tanglin (, ) on yksi Singaporen alueista (). Se sijaitsee Keskisellä suuralueella Keski-Singaporessa. Tanglin rajoittuu pohjoisessa Novenaan, luoteessa Bukit Timahiin, lounassa Queenstowniin, etelässä Bukit Merahiin ja lännessä Newtoniin, Orchadiin, River Valleyyn ja Singapore Riveriin. Tanglin on nykyään asuinalue, mutta siellä on muun muassa kasvitieteellinen puutarha, ministeriöitä ja suurlähetystöjä. Ennen eurooppalaisten tuloa alueelle, Tanglinissa viljeltiin muun muassa pippuria. Tanglin Shopping Centre on Singaporen vanhin ostoskeskus. Tanglinin asukasluku vuoden 2010 väestölaskennassa oli 17 293 ja vuoden 2015 ennusteessa 19 000\. Alueen pinta-ala on 7,63 km2. ==Aluejako== Tanglin jaetaan neljään osa- alueeseen (). Nimi Väkiluku (ennuste 2015) Pinta-ala [km2] Chatsworth 5 740 1,35 Nassim 8 340 2,07 Ridout 1 400 2,02 Tyersall 3 520 2,19 Tiedosto:Tanglin View.JPG Tiedosto:Tourism Court.JPG ==Lähteet== == Aiheesta muualla == Luokka:Singaporen alueet
Bukit Merah

Bukit Merah (, ) on yksi Singaporen alueista (). Se sijaitsee Keskisellä suuralueella Etelä-Singaporessa. Bukit Merah rajoittuu lännessä Queenstowniin, pohjoisessa Tangliniin, koillisessa Singapore Riveriin, idässä Outramiin ja Downtown Coreen ja etelässä Singaporensalmeen. Bukit Merah tarkoittaa malaijikielellä punaista kukkulaa. Alueella on Singaporen keskussairaala. Alueella on paljon asuinrakennuksia. Bukit Merahin asukasluku vuoden 2010 väestölaskennassa oli 157 122 ja vuoden 2015 ennusteessa 155 840\. Alueen pinta-ala on 14,34 km2. ==Aluejako== Bukit Merah jaetaan seitsemääntoista osa- alueeseen (). Nimi Väkiluku (ennuste 2015) Pinta-ala [km2] Alexandra Hill 15 650 1,03 Alexandra North 1 000 0,29 Bukit Ho Swee 16 290 0,55 Bukit Merah 1 190 0,51 City Terminals 40 3,39 Depot Road 5 200 0,44 Everton Park 9 010 0,64 Henderson Hill 12 870 0,59 Kampong Tiong Bahru 10 460 0,36 Maritime Square 2 560 2,63 Redhill 12 210 0,39 Singapore General Hospital 10 0,53 Telok Blangah Drive 16 000 1,45 Telok Blangah Rise 13 820 0,53 Telok Blangah Way 10 690 0,28 Tiong Bahru 12 190 0,45 Tiong Bahru Station 16 670 0,35 Tiedosto:Singapore Harbourfront 2010.JPG Tiedosto:SouthernRidges HendersonWaves.JPG Tiedosto:Labrador Park Jetty.jpg ==Lähteet== == Aiheesta muualla == Luokka:Singaporen alueet
Novena

Novena ( tai 諾維娜, ) on yksi Singaporen alueista (). Se sijaitsee Keskisellä suuralueella Singaporessa. Novena rajoittuu pohjoisessa Central Water Catchmentiin ja Toa Payohiin, idässä Kallangiin, etelässä Tangliniin ja Newtoniin ja lännessä Bukit Timahiin. Alue on nimetty paikallisen katolisen kirkon mukaan. Alue on melko kallis. Novenassa on myös yksi Singaporen sairaaloista, Tan Tock Seng. Novenan asukasluku vuoden 2010 väestölaskennassa oli 46 640 ja vuoden 2015 ennusteessa 47 990\. Alueen pinta-ala on 8,98 km2. ==Aluejako== Novena jaetaan viiteen osa-alueeseen (). Nimi Väkiluku (ennuste 2015) Pinta-ala [km2] Balestier 32 340 1,93 Dunearn 3 900 1,23 Malcolm 2 630 1,32 Moulmein 8 470 1,35 Mount Pleasant 650 3,14 == Kuvia == Kuva:Church of St. Alphonsus Singapore 2011.jpg|St. Alphonsusin kirkko Novenassa Kuva:Novena Square 2.JPG|Novena Square ==Lähteet== Luokka:Singaporen alueet
Queenstown (Singapore)

Queenstown (, ) on yksi Singaporen alueista (). Se sijaitsee Keskisellä suuralueella Etelä-Singaporessa. Queenstown rajoittuu lännessä Clementiin, pohjoisessa Bukit Timahiin, koillisessa Tangliniin, lännessä Bukit Merahiin ja etelässä Singaporensalmeen. Queenstown on nimetty kuningatar Elisabet II:n mukaan. Ennen kuin Queenstowniin rakennettiin asuntoja, alueella oli brittien sotilastukikohta. Se oli myös ensimmäinen satelliittikaupunki. Queenstownissa olevassa Har Par Villassa on esillä kiinalaista kulttuuria esittelevä huvipuisto. Queenstownissa on myös Holland Village, joka on tunnettu suuresta määrästä ravintoloita ja kahviloita. Queenstownissa on myös Singaporen kansallisen yliopiston. asukasluku vuoden 2010 väestölaskennassa oli 98 502 ja vuoden 2015 ennusteessa 98 050\. Alueen pinta-ala on 20,43 km2. ==Aluejako== Queenstown jaetaan viiteentoista osa-alueeseen (). Nimi Väkiluku (ennuste 2015) Pinta-ala [km2] Commonwealth 8 130 0,31 Dover 13 200 1,39 Ghim Moh 11 900 0,49 Holland Drive 14 230 0,46 Kent Ridge 1 080 1,83 Margaret Drive 10 520 0,96 Mei Chin 16 750 0,75 National University of Singapore 360 1,76 One North 620 2,03 Pasir Panjang 1 4 010 1,08 Pasir Panjang 2 3 520 0,85 Port 140 6,43 Queensway 280 0,63 Singapore Polytechnic 160 0,94 Tanglin Halt 13 160 0,53 Kuva:Sandcrawler CX2-1 Singapore, 2.jpg Kuva:Haw Par Villa 11, Nov 06.JPG Kuva:HDBFlats-Queensway-Singapore-20090306.jpg Kuva:Queenstown hdb.jpg ==Lähteet== == Aiheesta muualla == Luokka:Singaporen alueet
Bukit Timah (alue)

Bukit Timah (, ) on yksi Singaporen alueista (). Se sijaitsee Keskisellä suuralueella Keski-Singaporessa. Bukit Timah rajoittuu pohjoisessa Central Water Catchmentiin, luoteessa Bukit Panjangiin, lännessä Bukit Batokiin, lounassa Clementiin, etelässä Queenstowniin ja idässä Tangliniin ja Novenaan. Alue on nimetty Singaporen korkeimman kohdan Bukit Timahin mukaan. Bukit Timah on tunnettu kalliina asuinalueena. Alueella on myös paljon kouluja, jotka on arvioitu Singaporen parhaimmiksi. Bukit Timahissa on muun muassa kasvitieteellinen puutarha Botanic Gardens. asukasluku vuoden 2010 väestölaskennassa oli 70 314 ja vuoden 2015 ennusteessa 74 470\. Alueen pinta- ala on 17,53 km2. ==Aluejako== Bukit Timah jaetaan kahdeksaan osa-alueeseen (). Nimi Väkiluku (ennuste 2015) Pinta-ala [km2] Anak Bukit 21 990 2,77 Coronation Road 6 170 1,43 Farrer Court 4 680 0,56 Hillcrest 8 810 2,63 Holland Road 10 280 3,39 Leedon Park 6 260 2,05 Swiss Club 5 550 3,47 Ulu Pandan 10 730 1,23 Kuva:国家初级学院.JPG Kuva:NPcampus.JPG Kuva:Bukit Timah Road, Sep 06.JPG|Bukit Timah Road ==Lähteet== == Aiheesta muualla == Luokka:Singaporen alueet
Marine Parade

Marine Parade (, ) on yksi Singaporen alueista (). Se sijaitsee Keskisellä suuralueella Etelä-Singaporessa. Marine Parade rajoittuu lännessä Marina Eastiin, luoteessa Kallangiin, pohjoisessa Geylangiin, idässä Bedokiin ja etelässä Singaporensalmeen. Marine Parade on suosittu asuinalue johtuen keskustan ja lentokentän läheisestä sijainnista. Alueella on aikaisemmin ollut muun muassa kookospähkinäviljelmiä. Alueella asuu paljon kiinalaisia, intialaisia ja malaijeja. Marine Paraden asukasluku vuoden 2010 väestölaskennassa oli 47 318 ja vuoden 2015 ennusteessa 48 730\. Alueen pinta- ala on 6,12 km2. ==Aluejako== Marine Parade jaetaan viiteen osa-alueeseen (). Nimi Väkiluku (ennuste 2015) Pinta-ala [km2] East Coast 0,58 Katong 9 620 1,08 Marina East 1,58 Marine Parade 28 910 1,16 Mountbatten 10 210 1,71 Tiedosto:Marine Parade Promeanade 2.JPG|Marine Parade Tiedosto:Goodman Arts Centre, Singapore - 20120421-16.JPG Tiedosto:Marine Parade Community Building, Sep 07.JPG Tiedosto:Marine Parade Housing Estate, Typical point block, Dec 05.JPG|Tyypillinen asuinrakennus Marine Paradessa Tiedosto:Marine Parade Promenade, Dec 05.JPG ==Lähteet== == Aiheesta muualla == Luokka:Singaporen alueet
Muang Sing

Muang Sing on kaupunki ja piirikunta Loung Namthan provinssissa Laosin luoteisosassa. Vuoden 2015 väestönlaskennan mukaan siellä asui 39 287 asukasta. Oopiumikaupalla oli ennen suuri merkitys alueen talouteen. Seudulla asuu muun muassa akhoja. ==Lähteet== ==Aiheesta muualla== Luokka:Laosin kaupungit
SA-TU Logistics

SA-TU Logistics on vuonna 1987 perustettu logistiikkayhtiö http://www.kauppalehti.fi/yritykset/yritys/satu+logistics+oy/06532876. Yhtiö on suurin yksityisessä omistuksessa oleva tulli-ilmoitusten tuottaja Suomessa. Ulkomaankaupan dokumentaatiopalveluiden lisäksi yhtiö tuottaa kotimaan kuljetuspalveluita sekä tavarankäsittelyä. Päätoimipaikka sijaitsee Vuosaaren satamassa. SA-TU Logisticsille myönnettiin vuonna 2008 AEO-todistus ensimmäisten yritysten joukossa Euroopassa == Historia == Helsingin Huolintatyönjohto Oy (myöhemmin SA-TU Logistics) perustettiin lokakuussa 1987. Yhtiötä oli perustamassa kolme huolintaliikettä: Oy Huolintakeskus Ab, Oy Henry Nielsen Ab ja John Nurminen Oy. Yhtiöstä käytettiin jo 1990-luvulla yleisesti nimeä SA-TU, lyhennettä sanoista satama ja tullaus. Lokakuussa 2005 SA-TUn silloiset kolme omistajaa, DHL, UPS ja Kaukohuolinta, myivät osakkeensa SA-TUn ylimmälle johdolle. SA-TUn liikevaihto oli tuolloin 3,5 miljoonaa euroa. Vuonna 2005 yhtiön nimi muutettiin virallisesti SA-TU Logistics Oy:ksi.Sa-Tu Logistics Vuonna 2015 SA-TU Logistics ilmoitti aloittavansa miljoonainvestoinnin Vuosaaren satamaan. Investoinnin ensimmäisessä vaiheessa satamaan rakennettiin uusi 4 000 m2 massatavaraterminaali, jossa keskitytään ensisijaisesti sahatavaran, vanerin, liimapuun ja erilaisten terästen välivarastointiin, kontittamiseen ja konttien purkuun. == Lähteet == Luokka:Suomalaiset logistiikkayhtiöt Luokka:Helsinkiläiset yritykset
Dominique Arribagé

Dominique Arribagé (s. 11. toukokuuta 1971) on ranskalainen jalkapallovalmentaja ja entinen puolustaja. ==Ura pelaajana== Arribagé aloitti pelaajauransa US Colomiersin joukkueessa, josta siirtyi juniori-ikäisenä Toulouse FC:n organisaatioon. Hän debytoi Toulousen edustusmiehistössä Ranskan pääsarjassa elokuussa 1992.Dominique Arribagé Hän nousi ensimmäisellä kaudellaan seuran avauskokoonpanoon ja pelasi kaikkiaan kuusi kautta Toulousen puolustuksen johtohahmona. Vuonna 1998 Arribagé sai kilpailukieltoa nandrolonin käytöstä. Suspension confirmée pour Guérin et Arribagé Tapauksen jälkeen Arribagé siirtyi Stade Rennais'n joukkueeseen, jossa hän pelasi toiset kuusi kautta ollen yksi bretagnelaisseuran avainpuolustajista. Hän palasi Toulouseen vuonna 2004. Arribagé oli seuran johtavia pelaajia aina kauteen 2007/08 saakka, kunnes hän lopetti aktiiviuransa 37-vuotiaana. Kaikkiaan hän pelasi Toulousen paidassa 335 ottelua. ==Ura valmentajana== Maaliskuussa 2015 Arribagésta tuli ex-seuransa Toulousen päävalmentaja.Dominique Arribagé, nouvel entraîneur du TFC Arribagén johdolla putoamiskamppailuun juuttunut Toulouse voitti neljä kauden yhdeksästä viimeisestä ottelusta, mikä riitti varmistamaan seuralle sarjapaikan viiden pisteen erolla Évianiin. Kauden jälkeen hänen sopimustaan jatkettiin kesään 2016.Toulouse : Arribagé confirmé pour la saison prochaine Kausi 2015/16 oli Arribagén joukkueelle vaikea. Kausi alkoi hyvin kotivoitolla AS Saint-Étiennestä 2–1, mutta seuraavaa voittoa liigassa Toulouse jahtasi aina marraskuun loppuun saakka, jolloin OGC Nice kaatui kotona 2–0. Heikkojen esitysten myötä Toulouse juuttui sarjan toiseksi viimeiseksi ja lopulta helmikuun lopussa 2016 Arribagé ilmoitti siirtyvänsä syrjään päävalmentajan tehtävästä. Hän jatkaa seuran palveluksessa muissa tehtävissä.Toulouse coach Arribage resigns after latest defeat ==Perhe== Arribagé on naimisissa ranskalaisen Les Républicains -puoluetta edustavan poliitikko Laurence Arribagén kanssa. Heillä on kolme lasta.Toulouse. Arribagé, prénom Laurence ==Lähteet== Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1971 syntyneet Luokka:Elävät henkilöt
Sinihäntävaraani

Sinihäntävaraani (Varanus semotus) on Papua-Uuden-Guinean Mussaun saarella elävä varaanilaji. Varaani on alueellaan huippupeto ja voi kasvaa jopa metrin pituiseksi. Se on elänyt eristäytyneenä yksi tai jopa kaksi miljoonaa vuotta. Lajin löysi tieteelle uutena suomalainen Valter Weijola vuonna 2016. Laji poikkeaa muista tunnetuista varaaneista muun muassa värityksensä, kuten vaaleanpunaisen kielen perusteella. Sen pitkä eristäytymisaika on varmistettu DNA-tutkimuksin. == Lähteet == Luokka:Varaanit
HMS Britannia (1682)

HMS Britannia oli Englannin kuninkaallisen laivaston vuonna 1682 vesillelaskettu 100-tykkinen kolmikantinen ensimmäisen luokan linjalaiva. == Valmistus == Alus tilattiin 5. maaliskuuta 1678 Chathamin telakalta, jossa rakennustöistä vastasi Phineas Pett junior vuoden 1680 loppuun ja sen jälkeen Robert Lee. Sen köli laskettiin kesäkuussa 1679 ja alus laskettiin vesille 28. kesäkuuta 1682, minkä jälkeen se makasi ankkurissa. Alus takiloitiin ja varustettiin Chathamissa erityistehtävään 1684–1688, minkä kustannukset olivat 2 315 puntaa rungosta, 2 138 puntaa takiloinnista ja varastoista.Winfield, Rif s. 11 == Palvelus == Alus otettiin palvelukseen helmikuussa 1691 amiraali Sir Edward Russellin lippulaivaksi päällikkönään John Fletcher. Se osallistui 19.–24. toukokuuta 1692 Barfleurin taisteluun. Alus poistettiin palveluksesta joulukuussa 1695. Alus palautettiin palvelukseen helmikuussa 1696 amiraali lordi John Berkeleyn lippulaivana ja Fletcherin ollessa edelleen aluksen päällikkönä. Alus partioi Ranskan rannikolla, kunnes se poistettiin palveluksesta lokakuussa 1697. Aluksella tehtiin muutostöitä 1700–1701 ja se palautettiin palvelukseen tammikuussa 1702 amiraali Russellin (nyt Oxfordin jaarli) lippulaivana päällikkönään John Leake. Alus poistettiin palveluksesta kesäkuussa. Se palautettiin palvelukseen helmikuussa 1705 amiraali Sir Cloudisley Shovellin lippulaivana päällikkönään John Norris. Alus osallistui vuonna 1705 Barcelonaan tehtyyn hyökkäykseen ja se poistettiin palveluksesta elokuussa 1707, minkä jälkeen alus makasi ankkurissa vuoteen 1709. Elokuussa 1714 alus todettiin palveluskelvottomaksi ja se määrättiin 1715 purettavaksi ja uudelleen rakennettavaksiWinfield, Rif s. 11–12 Woolwichin telakalle. Alus laskettiin vesille 30. lokakuuta 1719 100-tykkisenä ensimmäisen luokan linjalaivana, jonka tykkikannen pituus oli kasvatettu etriin ja leveys etriin. Koon kasvatus lisäsi syväyksen etriin. Alus siirrettiin satamapalvelukseen 1745 ja se romutettiin 1749. == Lähteet == * === Viitteet === Luokka:Ensimmäisen luokan sotalaivat Luokka:Chathamin telakan valmistamat alukset
Blood Father

Blood Father on vuonna 2016 ensi-iltansa saanut amerikkalais-ranskalainen toimintaelokuva, jonka on ohjannut Jean-François Richet ja käsikirjoittanut Peter Craig, perustuen hänen samannimiseen novelliinsa. Elokuvan päähenkilöitä esittävät Mel Gibson, Erin Moriarty, Elisabeth Röhm ja William H. Macy. == Juoni == Ex-vanki tapaa jälleen hänen 16-vuotiaan tyttärensä ja yrittää suojella häntä huumekauppiailta, jotka yrittävät tappaa hänet. == Näyttelijät == == Aiheesta muualla == * Luokka:Vuoden 2016 ranskalaiset elokuvat Luokka:Vuoden 2016 yhdysvaltalaiset elokuvat Luokka:Ranskalaiset toimintaelokuvat Luokka:Yhdysvaltalaiset toimintaelokuvat
Legenda (täsmennyssivu)

Legenda voi tarkoittaa ainakin seuraavia: * legenda, pyhimystarina tai siitä juontuva merkitys * legenda, peitehenkilöllisyyden turvin toimivan vakoilijan eli illegaalin keksitty elämäntarina * Legenda, Ridley Scottin ohjaama elokuva vuodelta 1985 * Legenda, Yö-yhtyeen kokoelma-albumi vuodelta 2001 * ”Legenda”, Marcin Mrozińskin kappale, jolla hän edusti Puolaa Eurovision laulukilpailussa 2010. * Legenda, Pekka Jylhän Juha Miedon patsas Kurikassa. ==Viitteet== == Katso myös == * Legend
Doverin taistelu

Doverin taistelu tai Goodwin Sandsin taistelu käytiin 19. toukokuuta 1652 ensimmäisessä Englannin–Hollannin sodassa Englannin tasavallan ja Alankomaiden tasavallan laivastojen välillä. == Taustaa == Englannin parlamentti oli antanut lokakuussa 1651 ensimmäisen merenkulkulain (), jonka tarkoituksena oli rajoittaa Alankomaiden kauppaa. Lisäksi vuoden 1652 alussa George Ayscue valtasi alankomaalaisen saattueen, johon kuului 27 alusta Länsi-Intiassa perusteenaan kauppalakien rikkomukset. Kumpikin osapuoli aloitti tämän jälkeen valmistautumisen sotaan. == Taistelu == Cromwellin määräyksestä jokaisen Pohjanmerellä tai Kanaalissa purjehtineen aluksen tuli tervehtiä lipulla havaitsemiaan Englannin laivaston aluksia. Tromp ei kuitenkaan noudattanut annettua määräystä, jolloin Blake ampui kolme varoituslaukausta. Kolmannen laukauksen osuessa alankomaalaisten alukseen haavoittaen miehistöä määräsi Tromp aluksensa Brederoden ampumaan täyslaidallisen, johon Blake vastasi. Laivasto-osastot kävivät tämän jälkeen viisi tuntisen tykistötaistelun. == Seuraukset == Kumpikin laivasto vaurioitui, mutta pimeyden laskeutuessa alankomaalaiset vetäytyivät suojataksaan saattueen aluksia. Englantilaiset valtasivat kaksi harhailijaa. Sint Laurens vallattiin myöhemmin takaisin ja Sint Maria hylättiin uppoamiskuntoisena, mutta alankomaalaiset saivat sen kuitenkin kuljetettua takaisin rannikolle. Maat julistivat sodan toisilleen 10. heinäkuuta. == Lähteet == * * Luokka:Englannin taistelut Luokka:Dover Luokka:Kentin historia Luokka:1652
Vesa Vanhalakka

Vesa Vanhalakka (s. 1958) on suomalainen tiedetoimittaja. Hän on kirjoittanut vuodesta 2002 lähtien päätoimisesti tieteisiin keskittyviä juttuja. Suomen tiedetoimittajien liitto valitsi Vanhalakan vuoden 2016 Vuoden tiedetoimittajaksi. Vanhalakan työnantaja on Aamulehti. == Lähteet == == Aiheesta muualla == * Aamulehden Vesa Vanhalakka on Vuoden tiedetoimittaja Luokka:Suomalaiset tiedetoimittajat Luokka:Vuonna 1958 syntyneet Luokka:Elävät henkilöt
Olympia-orkesteri

Olympia-orkesteri on Jukka Hakokönkään vuonna 1995 perustama yhtye, jota Hakoköngäs johti kuolemaansa saakka.http://yle.fi/uutiset/musiikkituottaja_ja_kapellimestari_jukka_hakokongas_on_kuollut/6502104 Yhtye on esiintynyt muun muassa Helsingin juhlaviikkojen huvilateltan housebandina vuosina 1995-2004.http://www.hs.fi/arviot/konsertti/a1439866905514 Se soittaa taustayhtyeenä Pekka Strengin levyllä Unen maahttps://kansalliskirjasto.finna.fi/Record/viola.837504 sekä Jukka Virtanen -tribuuttialbumilla Sanat Jukka Virtanenhttps://kansalliskirjasto.finna.fi/Record/viola.871863 . == Lähteet == Luokka:Suomalaiset yhtyeet
Peter Dokl

Peter Dokl (11. tammikuuta 1985 Ljubljana, Slovenian ST, Jugoslavia) on slovenialainen ampumahiihtäjä. Dokl on kilpaillut viidesti MM-kilpailuissa ja kahdesti olympialaisissa. MM-kilpailuihin Dokl on osallistunut vuosina 2008, 2009, 2011, 2012 ja 2013. Hänen paras henkilökohtainen sijoitus on 21. sijoitus vuodelta 2013. Viestissä hän oli vuonna 2011 kahdeksas. Nuorten MM- kilpailuista Dokl voitti henkilökohtaisesta kilpailuista hopeaa vuonna 2004. Dokl osallistui olympialaisiin vuosina 2010 ja 2014. Dokl ei ole menestynyt olympialaisissa, sillä parhaimmillaan hän oli vuonna 2010 sprinttikilpailun lopputuloksissa sijalla 58. Vuonna 2014 hän oli osa Slovenian kuudenneksi sijoittunutta viestijoukkuetta. Ampumahiihdon maailmancupissa Dokl ei ole kertaakaan ollut henkilökohtaisessa kilpailussa kymmenen parhaan joukossa. Parhas sijoitus on 11. sija kaudelta 2009–2010 Italian Anterselvasta. == Lähteet == * * === Viitteet === Luokka: Slovenialaiset ampumahiihtäjät Luokka: Vuonna 1985 syntyneet Luokka: Elävät henkilöt
LHA

LHA voi tarkoittaa seuraavia: * LHA, local hour angle, taivaankappaleen paikallinen tuntikulma * LHA, pakattu tiedostoformaatti
Peräjärvi (Parkano)

Peräjärvi on Pirkanmaalla Parkanossa Jaakkolankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Peräjärvi on osa Sammatinjoen valuma-aluetta. == Maantietoa == Järven pituus on 1 kilometriä, leveys 400 metriä ja sen pinta-ala on 17 hehtaaria. Se sijaitsee Jaakkolankylästä neljä kilometriä pohjoiseen ja Poikkeusjärven ja Saaresjärven keskivaiheilla. Järvi on pitkä ja kapea ja eteläpäässä lounaaseen työntyy 200 metriä pitkä lahti, joka on soistumassa umpeen. Järven pohjoispäässä on ainoana saarena pieni luoto. Järveen laskee metsäojia, jotka tuovat vettä ympäröiviltä ojitetuilta soilta. Länsipuolella sijaistevasta suuresta Ainesnevalta laskee järveen kaksi ojaa ja pohjoiselta vieläkin suuremmalta Lehminevalta laskee Peräjärvenluoma järven pohjoispäähän. Myös pieni 800 metrin päässä sijaitseva Korpilampi laskee näiden samojen ojien kautta. Järven laskujoki on ojamainen Peräjärvenjoki, joka kulkee kaakkoon ja etelään ohittaen ensin 2,4 kilometrin jälkeen Sammatinlammen ja laskee lopulta kuuden kilometrin jälkeen Jaakkolanjärveen. Jokeen yhtyy pohjoisesta eli vasemmalta Saaresjärven laskuoja, jonka kautta laskevat myös Lylyjärvi, Reppulampi ja Hakojärvi, ja idästä Kolulampi. Rantaviivan pituus on 2,8 kilometriä. Rannat ovat kovaa metsämaata lukuun ottamatta pohjoispäätä, joka on avosuota, ja länsiranta, jossa ranta muodostaa kosteikon. Järven luusuassa rannat viettävät jyrkästi veteen ja laskujokeen. Eteläpuolella kohoaa Peräjärvenvuoden kallioinen huippu 23 metriä korkealle. Järvellä on kaksi maataloa ja noin 10 vapaa-ajan asuntoa. Niille johtaa tiet Jaakkolankylän ja Karttiperän yhdistävältä yhdystieltä 13355. Rannan tuntumassa on myös kota. Kodan kautta kulkee Saaresjärveltä tuleva polku, joka johtaa lounaaseen Parkanon seurakunnan leirikeskukseen Poikkeusjärvelle. == Vedenlaatu == Järven vedenlaatua on tutkittu ainakin kahdesti vuosina 1994 ja tammikuussa 2008. Vuonna 2008 oli järvessä 0,25 metriä jäätä. Ensimmäinen mittaus tehtiin metrin syvyydessä ja toinen 1,6 metrin syvyydestä. Mittausten mukaan veden hapen kyllästysaste oli ensin 12% ja myöhemmin 32%. Happea oli vedessä ensin 1,6 mg/l (milligrammaa litrassa) ja myöhemmin 4,4 mg/l. Veden kokonaisfosforipitoisuudet olivat 64 µg/l (mikrogrammaa litrassa) ja 25 µg/l. Vastaavasti kokonaistyppipitoisuudet olivat 690 µg/l ja 740 µg/l. Näkösyvyys oli vuonna 2008 0,8 metriä ja sameus päällysvedessä ensin 1,1 FNU ja vuonna 2008 0,7 FNU. Veden happamuusarvot (pH) olivat vastaavasti 5,0 ja 4,5. == Historiaa == Vuonna 1959 painetussa peruskartassa oli Peräjärvi suuremman kokoinen kuin se on nykyään. Sillä oli tuolloin myös kaksi saarta, joista eteläisempi on maatunut kiinni rantaan suoritetun järvenlaskun yhteydessä. Järvenlaskun vaikutukset voidaan havaita seuraavassa peruskartassa vuodelta 1984. == Lähteet == Luokka:Sammatinjoen valuma-alue Luokka:Parkanon järvet
Elsa Kallio

Siiri Elsa Maria Kallio, o.s. Poutiainen (14. tammikuuta 1889 Sortavala – 18. maaliskuuta 1955) oli suomalainen tekstiilitaiteilija.Kuka kukin oli, WikisourceKuka kukin on 1954 Kallion vanhemmat olivat kansakoulunopettaja Matti Poutiainen ja Hulda Emilia Nyqvist. Hänen puolisonsa oli vuodesta 1916 lehtori Väinö Kallio (k. 1946). Kallio kävi tyttökoulun 1905, Taideteollisen keskuskoulun 1927. Hän teki useita opintomatkoja Euroopan maihin 1925–1931, muun muassa I. G. Farbenindustrien tehtaalle Saksaan 1931. Kallio suunnitteli ja valmisti taidetekstiilejä 1927–1955 ja osallistui näyttelyihin Helsingissä, Amsterdamissa, Antwerpenissa ja Barcelonassa. == Lähteet == Luokka:Suomalaiset tekstiilitaiteilijat Luokka:Vuonna 1889 syntyneet Luokka:Vuonna 1955 kuolleet
François Ciccolini

François Ciccolini (s. 3. kesäkuuta 1962) on ranskalainen jalkapallovalmentaja ja entinen hyökkääjä. Kaudella 2018–2019 hän toimi Stade Lavalin päävalmentajana ja kesällä 2019 hän siirtyi Gazélec Ajaccion päävalmentajaksi. == Ura pelaajana == Ciccolini aloitti pelaajauransa Olympique Ajacciossa 1980-luvun alussa. Hän pelasi Ranskan alasarjoissa vuoteen 1986 saakka, jolloin hän siirtyi Division 2:ssa pelaavaan SC Bastiaan. Ciccolini viihtyi seurassa kaksi kautta, kunnes palasi Olympique Ajaccioon. Ciccolini lopetti uransa vuonna 1990, mutta palasi vielä kentille 1990-luvun lopussa AS Porto Vecchiossa.http://www.footballdatabase.eu/football.joueurs.francois.ciccolini.8146.fr.html == Ura valmentajana == Ciccolini aloitti valmennusuransa vuonna 1999 AS Porto Vecchion pelaajavalmentajana ja luotsasi seuraa Ranskan alasarjoissa pari vuotta. SC Bastian organisaatiossa Ciccolini aloitti vuonna 2002 B-joukkueen päävalmentajana. Kaudella 2004/05 hän toimi Bastian päävalmentajana, mutta sai potkut huhtikuussa 2005 seuran juututtua putoamiskamppailuun. http://www.transfermarkt.co.uk/francois-ciccolini/profil/trainer/1228 Ciccolini palasi valmennustehtäviin kesällä 2008 FC Red Starin päävalmentajana, mutta sai potkut jo maaliskuussa 2009. Kesällä 2011 Ciccolinista tuli sveitsiläisen Neuchâtel Xamax'n päävalmentaja, mutta pesti päättyi potkuihin vain kahden ottelun jälkeen. Vuosina 2009–2011 Ciccolini valmensi AS Monacon U19-joukkuetta. Loka-marraskuussa 2014 Ciccolini toimi kuudessa ottelussa algerialaisen JS Kabylien päävalmentajana. Joulukuussa 2014 Ciccolini palasi SC Bastian organisaatioon Ghislain Printantin apuvalmentajaksi. Printantin saatua potkut tammikuussa 2016, nousi Ciccolini putoamiskamppailuun juuttuneen Bastian peräsimeen.François Ciccolini remplace Ghislain Printant sur le banc de Bastia (officiel) Ciccolinin johdolla Bastia paransi peliesityksiään ja nousi putoamisviivan alapuolelta liigan keskikastiin. Seurajohto palkitsi Ciccolinin huhtikuussa 2016 tekemällä hänen kanssaan kauden 2016/17 loppuun ulottuvan jatkosopimuksen.Bastia : François Ciccolini prolonge Kaudella 2016/17 Bastia ei kyennyt haastamaan liigan keskikastin seuroja, vaan vajosi jälleen putoamiskamppailuun taistelemaan pääsarjapaikastaan. Seurajohdon kärsivällisyys alavireisiin esityksiin päättyi helmikuun lopussa 2017, kun Ciccolini sai potkut tehtävistään. Seura oli potkujen hetkellä liigan toiseksi viimeisenä.Bastia : François Ciccolini viré, Rui Almeida le remplace (officiel) Elokuussa 2018 Ciccolinista tuli Stade Lavalin päävalmentaja.COMMUNIQUÉ == Lähteet == Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1962 syntyneet Luokka:Elävät henkilöt
Brooklyn (täsmennyssivu)

Brooklyn voi tarkoittaa ainakin seuraavia: * Brooklyn, yksi New Yorkin kaupungin hallintoalueista * Brooklyn, Colm Tóibínin romaani vuodelta 2009 ** Brooklyn, romaaniin perustuva elokuva vuodelta 2015 * Brooklyn-luokka, Yhdysvaltain laivaston alusluokka toisessa maailmansodassa * USS Brooklyn, useita Yhdysvaltain laivaston aluksia * Fine van Brooklyn, Mika Waltarin pienoisromaani vuodelta 1943.
Jaakko Laakso (keskimatkojen juoksija)

Jaakko-Petteri Mikael Laakso (s. 4. heinäkuuta 1992 Lempäälä) on suomalainen keskimatkojen juoksija, joka kilpailee pääosin 800 metrin juoksussa. Hän edustaa Tampereen Pyrintöä ja häntä valmentaa Lauri Hollo. Kalevan kisoista Laakso on voittanut hopeaa 800 metrillä vuosina 2016 ja 2017. Viestijuoksun Suomen-mestaruuskilpailuissa Laakso on voittanut 4 × 400 metrin viestijuoksussa kultaa vuonna 2016 ja hopeaa vuonna 2017. Maastojuoksun SM- kilpailuissa Laakso saavutti joukkuekilpailussa pronssia 2017. Laakso saavutti 800 metrillä hopeaa sisäratojen SM-kilpailuissa 2014. Vuoden 2015 sisäratojen SM-kilpailuissa hän saavutti kultaa 4 × 300 metrin viestistä ja hopeaa 800 metriltä. Vuoden 2016 sisäratojen SM-kilpailuista hän saavutti kultaa 800 metrillä ja 4 × 300 metrin viestissä. Laakson ennätysaika 800 metrillä on Lapinlahden Eliittikisoissa 19. kesäkuuta 2016 juostu 1.48,25 ja 400 metrillä Raaseporin Karjaalla 12. kesäkuuta 2016 juostu 48,84. == Lähteet == Luokka:Suomalaiset keskimatkojen juoksijat Luokka:Vuonna 1992 syntyneet Luokka:Elävät henkilöt
Lauri Mannila

Lauri Mannila (s. 12. kesäkuuta 1998) on suomalainen maastohiihtäjä. Mannila edustaa Taivalkosken Metsä-Veikkoja ja hänen valmentajanaan toimii Seppo Mannila.http://wyog2016.sportresult.com/nh/en/-60/Participant/ParticipantInfo/3d1b34f6-07af-4a85-85e7-7706b5971611 Mannila saavutti pronssia suksikrossista vuoden 2016 nuorten talviolympialaisista Lillehammerista. Mitali oli Suomen ensimmäinen noissa kisoissa.http://www.kestavyysurheilu.fi/hiihto/12409-lauri-mannila-avasi- nuorten-olympiajoukkueen-mitalitilin == Lähteet == Luokka:Suomalaiset maastohiihtäjät Luokka:Vuonna 1998 syntyneet Luokka:Elävät henkilöt
LIGO

LIGO eli Laser Interferometer Gravitational-Wave Observatory on gravitaatioaaltojen havaitsemiseen tarkoitettu laitteisto, joka sijaitsee Yhdysvalloissa. Helmikuussa 2016 ilmoitettiin, että laitteistolla on havaittu ensimmäistä kertaa gravitaatiosäteilyn aaltoja eli gravitaatioaaltoja. == Rakenne ja toimintaperiaate == LIGO koostuu kahdesta osasta, jotka sijaitsevat Louisianan osavaltiossa sijaitsevassa Livingstonin observatoriossa ja Washingtonin osavaltiossa sijaitsevassa Hanfordin observatoriossa 3 000 kilometrin päässä toisistaan. Molemmat havaintolaitteet muodostuvat kahdesta suorakulmassa toisiinsa nähden olevista neljä kilometriä pitkistä sakaroista. Mittaus perustuu siihen, että molempiin sakaroihin ammutaan samanaikaisesti lasersäteet. Normaalitilanteessa molempien säteiden pitäisi palata täsmälleen samaan aikaan lähtöpisteeseensä. Jos näin ei käy, voi kyse olla gravitaatioaaltojen vaikutuksesta. Säteiden matka-ajanmäärittämiseen käytetään Interferometriaa. Lisävarmuutta asiaan saadaan, kun verrataan Washingtonin ja Louisianan havaintolaitteiden samanaikaisten kokeiden tuloksia keskenään. Jos molemmissa tuloksissa näkyy sama poikkeama, tulkitaan, että kyseessä on gravitaatioaallon vaikutus. == Gravitaatioaaltojen löytyminen 2015 == Helmikuussa 2016 ilmoitettiin tiedotustilaisuudessa, että LIGOssa on havaittu gravitaatioaaltoja. 14\. syyskuuta 2015 kello 11.51 UTC+2 havaittiin pulssi, joka tulkittiin seuraukseksi 1,3 miljardin valovuoden etäisyydellä tapahtuneesta kahden mustan aukon törmäämisestä. == Lähteet == == Aiheesta muualla == * Luokka:Painovoima Luokka:Yhdysvaltain observatoriot
Hildur Koskimies

Hildur Koskimies, vuoteen 1907 Forsman (2. heinäkuuta 1861 Jurva – 17. maaliskuuta 1960) oli suomalainen koulunopettaja ja suomentaja. Kuka kukin oli (Wikiaineisto) Hildur Koskimiehen vanhemmat olivat rovasti Oskar Wilhelm Forsman ja tämän toinen puoliso Maria Gustava Ahlholm. Koskimies kävi koulua Vaasassa ja Helsingissä, valmistui tyttökoulusta 1879 ja sai päästötodistuksen ruotsalaisesta jatko-opistosta 1881. Koskimies suoritti sitten tutkintoja eri opetusaineissa ja vuonna 1891 auskultoinnin jälkeen hän suoritti käytännölliset opettajakokeet. Hän teki opintomatkoja Saksaan ja Sveitsiin. Koskimies oli Porin suomalaisen yksityisen tyttökoulun saksan kielen ja historian opettajana vuodesta 1881 ja koulun tultua valtion haltuun 1919 sen seuraajaksi perustetun Porin tyttölyseon saksan kielen nuorempana lehtorina 1921–1931. Hän jäi eläkkeelle 1931. Koskimies suomensi useita teoksia ja hän kirjoitti uskonpuhdistaja Martti Lutherin puolison Katharina von Boran elämäkerran.Päivästä päivään, Helsingin Sanomat, 02.07.1936, nro 174, s. 6, Kansalliskirjaston digitaaliset aineistot __NOTOC__ ==Teokset== * En helig förpligtelse. Helsingfors 1903 * Katarina von Bora : Lutherin puoliso, WSOY, 1918. * Porin suomenkielinen yksityistyttökoulu 1880-1920 : muistojulkaisu. toimittanut Hildur Koskimies. Satakunnan kirjateollisuus, 1920 == Suomennoksia == Nimellä Hildur Forsman: * Karl Gustaf Rosendahl : Lemun rannalla: laulunäytelmä kahdessa kuvaelmassa. Palander, Pori 1885 * Erik Tollstadius : Kultainen aarrearkkunen: otteita hänen saarnoistaan. Satakunnan kirjakauppa, Pori 1901 * Hans Lassen Martensen : Jokapäiväiseksi hartaudeksi, kootut piispa Martensenin saarnoista; suomennos tanskan kielestä. G. W. Edlund, Helsinki 1901 * Cecilia Ulrika Laura Lovisa Bååth-Holmberg : Historian Kuvastosalista: tositarinoita nuorisolle. G. W. Edlund, Helsinki 1904, alkuteos I häfdernas hall Nimellä Hildur Koskimies: * Theodor Grünewald : Opettajakutsumuksen ihanteellisuudesta ; toisesta saksankielisestä painoksesta suomentanut H. K. Karjalan kirjakauppa, Sortavala 1907 * André Theuriet : Kuvia ja kertoelmia: valikoima maalaisjutelmia ; suomentaneet H. ja I. Koskimies. Kansa, Hämeenlinna 1909 * Helene Stökl : Herran palveluksessa: neljä elämäkertaa ; toisesta saksalaisesta painoksesta suomentanut Hildur Koskimies. Wäinämöisen kirjakauppa, Tampere 1909 == Muita käännöksiä == * "Christ lag in Todesbanden" : kantat af J. S. Bach; övers. och förklaringar av H. K. Helsingfors 1916 == Lähteet == Luokka:Suomalaiset opettajat Luokka:Suomentajat Luokka:Vuonna 1861 syntyneet Luokka:Vuonna 1960 kuolleet
Alma Koskinen

Alma Helena Koskinen (22. kesäkuuta 1872 Ilmajoki – 26. huhtikuuta 1949), oli suomalainen opettaja ja kotiteollisuuden edistäjä.Kuka kukin oli, Wikisource Koskisen vanhemmat olivat maanviljelijä Jaakko Koskinen ja Maria Wilhelmiina Kokko. Hän kävi Wetterhoffin työkoulun opettajaososaston, josta valmistui 1894, ja käsityökoulun 1895. Hän teki opintomatkoja Skandinaviaan ja Keski- Eurooppaan.Aikalaiskirja 1934, sivu 340. Koskinen oli Keski-Suomen kansanopiston opettaja 1899–1906, Lahden kansanopiston opettaja 1906–1910, Itä-Hämeen kotiteollisuus yhdistyksen sihteeri ja konsulentti 1910–1914, Kotiteollisuus oy Pirtin naiskäsitöiden johtaja 1914–1917, Kotikäsityö oy Tellervon toimitusjohtaja 1917–1949. Koskinen oli Suomen käsityönopettajaliiton perustaja ja johtokunnan jäsen 1906–1931, Kotimaisen työn johtokunnan, myöhemmin hallituksen jäsen 1917–1949. Vuosina 1916–1934 hän oli Kotiteollisuusvaltuuskunnan jäsen sekä Suomen kotiteollisuusliiton perustaja ja hallinnon puheenjohtaja vuodesta 1929. Hän oli Suomen käsityönopettajaliiton kunniajäsen. == Lähteet == Luokka:Suomalaiset opettajat Luokka:Yhteiskunnalliset vaikuttajat Luokka:Vuonna 1872 syntyneet Luokka:Vuonna 1949 kuolleet
The Predator (elokuva)

The Predator on vuonna 2018 ensi-iltansa saanut yhdysvaltalainen toimintaelokuva, jonka on ohjannut Shane Black. Black on myös käsikirjoittanut elokuvan yhdessä Fred Dekkerin kanssa. Elokuva ei ole uudelleenfilmatisointi vaan jatko-osa. Arnold Schwarzenegger ilmaisi mielenkiintonsa uutta Predator- elokuvaa kohtaan, muttei esiintynyt siinä lopulta. Schwarzenegger esitti pääosaa ensimmäisessä elokuvassa.http://comicbook.com/2016/04/20/arnold- schwarzenegger-says-he-would-love-to-do-another-predator-/ Siinä nähtiin myös Shane Black, joka esitti Hawkinsia. == Näyttelijät == == Lähteet == Luokka:Vuoden 2018 yhdysvaltalaiset elokuvat Luokka:Predator-elokuvat
Östra och Västra Kyrksundet

Östra och Västra Kyrksundet on kaksiosainen järvi Sundin kunnassa Ahvenanmaalla. Sen pinta-ala on 255,26 ha. Se esiintyy joissakin tilastoissa Ahvenanmaan suurimpana järvenä. Ylen ja Suomen ympäristökeskuksen vuonna 2011 järjestämässä kilpailussa se valittiin Ahvenanmaan maakuntajärveksi. Östra Kyrksundetia ympäröivät pohjoispuolella viljelysmaat, eteläpuolella jyrkät kalliot. Se on luokiteltu rehevöityneeksi 1980-luvulla. Järven kasvillisuus on Ahvenanmaan monipuolisinta, ja siihen kuuluu muun muassa järviruoko, osmankäämi, keltakurjenmiekka, vesihierakka, karvalehti, tähkä-ärviä sekä eri vitalajeja sekä kelluslehtisiä kasveja kuten ulpukka ja lumme. Molempien järvien kalastoa on aiemmin hallinnut särki, jonka osuus on nyttemmin pienentynyt. Nykyisin kaloja on paljon, etenkin ahventa, mutta särki on edelleen yleinen. Järviä yhdistämään on kaivettu noin 200 metriä pitkä kanava, Bromansströmmen. Västra Kyrksundet on yhteydessä Itämereen Slottsundetin kautta. Maankohoamisen takia järvet ovat muuttuneet makeavetisiksi, mutta 1930-luvulla sekä Bromansströmmen että Slottsundet ruopattiin, ja Västra Kyrksundetiin pääsi suolavettä. Vuodesta 1979 alkaen järvet ovat jälleen olleet erossa merivedestä, mutta pohjan lähellä on edelleen suolavesikerroksia. Bromansströmmen on ruopattu vuonna 2012 tavoitteena avata se kulkukelpoiseksi pienveneille. Östra och Västra Kyrksundet on laajin Sundin kahdeksastatoista järvestä. Toiseksi laajin on Sonröda träsk, joka sijaitsee Östra Kyrksundetin pohjoispuolella. Sonröda träskin ja Östra Kyrksundetin välissä sijaitsee Björby träsk.Sund. Järviwiki. Viitattu 1.7.2021. == Lähteet == Luokka:Sundin järvet
Vidat

Vidat eli lapavidat (Potamogeton) on vitakasveihin kuuluva kasvisuku. Siihen kuuluu 90 lajia ja lisäksi monia kymmeniä risteymälajeja. Suomessa tavataan 14 eri vitalajia sekä useita lajienvälisiä risteymiä ja risteymälajeja. Vitoja esiintyy maailmanlaajuisesti. Vidat ovat monivuotisia ja juurakollisia vesikasveja. Niiden varsi kasvaa pohjasta ja on useilla lajeilla noin metrin pituinen. Kaikilla vitalajeilla on ohuita vedenalaisia uposlehtiä ja joillakin lajeilla on uposlehtien lisäksi myös paksumpia kelluslehtiä. Uposlehdet ovat joko nauhamaisia tai soikeita, kun taas kelluslehdet ovat enemmän tai vähemmän soikeita. Vitojen kukintona on pitkähkön varren päässä oleva tähkä. Kukat ovat nelilukuisia, ja hedelmä on kuiva luumarja. Nykyisin vitojen suku on usein jaettu kahdeksi erilliseksi suvuksi: lapavidat (Potamogeton) ja kaitavidat (Stuckenia). Eräitä vitalajeja pidetään haitallisina tulokaslajeina. == Lajeja ja risteymiä == * ahvenvita (Potamogeton perfoliatus) * hapsivita (Potamogeton pectinatus, syn. Stuckenia pectinata) * heinävita (Potamogeton gramineus) * hentovita (Potamogeton pusillus) * huiskavita (Potamogeton × fennicus, syn. Stuckenia × fennica), merividan ja tuppividan risteymä * jokivita (Potamogeton × exilis), purovidan ja uistinvidan risteymä * jouhivita (Potamogeton rutilus) * kiiluvita (Potamogeton × nitens), heinävidan ja ahvenvidan risteymä * kyhmyvita (Potamogeton trichoides) * lankavita (Potamogeton × suecicus, syn. Stuckenia × suecica), merividan ja hapsividan risteymä * litteävita (Potamogeton compressus) * lähdevita (Potamogeton coloratus) * merivita (Potamogeton filiformis, syn. Stuckenia filiformis) * nauhavita (Potamogeton × sparganiifolius), heinävidan ja uistinvidan risteymä * otavita eli otalehtivita (Potamogeton friesii) * pikkuvita (Potamogeton berchtoldii) * pitkälehtivita (Potamogeton praelongus) * pohjanlahdenvita (Potamogeton × bottnicus, syn. Stuckenia × bottnica), hapsividan ja tuppividan risteymä * poimuvita (Potamogeton crispus) * purovita (Potamogeton alpinus) * soikkovita (Potamogeton nodosus) * suippuvita (Potamogeton acutifolius) * tatarvita (Potamogeton polygonifolius) * tuppivita (Potamogeton vaginatus, syn. Stuckenia vaginata) * tylppövita eli tylppälehtivita (Potamogeton obtusifolius) * uistinvita (Potamogeton natans) * vaskivita (Potamogeton × angustifolius, syn. Potamogeton × zizii), heinävidan ja välkevidan risteymä * välkevita (Potamogeton lucens) == Lähteet == == Aiheesta muualla == * Suomen Lajitietokeskus: Lapavidat (Potamogeton) * Kassu – Kasvien suomenkieliset nimet: Vidat (Potamogeton) * ITIS: Potamogeton * United States Department of Agriculture (USDA): Potamogeton * Flora of China: Potamogeton *
Anthon van Rappard

Anthon Gerhard Alexander van Rappard (14. toukokuuta 1858 Zeist, Alankomaat – 1. maaliskuuta 1892 Santpoort) oli hollantilainen taidemaalari ja piirtäjä. Hän maalasi öljyväreillä ja vesiväreillä.Anthon van Rappard, Alankomaiden taidehistoriallinen instituutti Van Rappard oli Lawrence Alma-Tademan ja Jean- Léon Gérômen oppilas. Hän maalasi uransa aikana 1873–1892 Hollannissa, Belgiassa ja Pariisissa, viimeiset kolme vuottaan Santpoortissa. Hän oli Vincent van Goghin ystävä vuosina 1881–1885. ==Lähteet== ==Aiheesta muualla== Luokka:Vuonna 1858 syntyneet Luokka:Vuonna 1892 kuolleet Luokka:Alankomaalaiset taidemaalarit
Kenta Maeda

Kenta Maeda (; s. 11. huhtikuuta 1988) on japanilainen baseballpelaaja, tarkemmin oikeakätinen aloittava syöttäjä. Hän syntyi Tadaokassa, Osakan prefektuurissa, ja pelasi vuosina 2007–2015 japanilaisessa Hiroshima Toyo Carp -joukkueessa. == Yhdysvallat == Maeda päätti yrittää uraa Yhdysvalloissa ja allekirjoitti 7. tammikuuta 2016 25 miljoonan dollarin viisivuotissopimuksen Los Angeles Dodgersin kanssa. ==Lähteet== == Aiheesta muualla == Luokka:Japanilaiset baseballpelaajat Luokka:Vuonna 1988 syntyneet Luokka:Elävät henkilöt
Regan Poole

Regan Leslie Poole (s. 18. kesäkuuta 1998 Cardiff) on walesilainen jalkapalloilija, joka edustaa Englannin valioliigassa pelaavaa Manchester Unitedia. Pelipaikaltaan Poole on keskuspuolustaja. Poole debytoi Newport Countyn paidassa Englannin kakkosliigassa kaudella 2014–2015 vain 16-vuotiaana.http://us.soccerway.com/players/regan-poole/372559/ Yhteensä hän pelasi seuran paidassa 15 ottelua. Syyskuussa 2015 Poole siirtyi Manchester Unitediin. Hän debytoi seuran edustusjoukkueen paidassa helmikuussa 2016 Eurooppa-liigan ottelussa FC Midtjyllandia vastaan.http://www.manutd.com/en/Players-And-Staff/First-Team/Regan-Poole.aspx Poole on edustanut Walesia alle 17-vuotiaiden maajoukkuetasolla. == Lähteet == Luokka:Walesilaiset jalkapalloilijat Luokka:Vuonna 1998 syntyneet Luokka:Elävät henkilöt
Kolulampi (Parkano)

Kolulampi on Pirkanmaalla Parkanossa Jaakkolankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kolulampi on osa Sammatinjoen valuma-aluetta. == Maantietoa == Lammen pituus on 500 metriä, leveys 150 metriä ja sen pinta-ala on 4,1 hehtaaria. Se sijaitsee kolme kilometriä Jaakkolankylästä koilliseen Kouluvuoren ja Kolukankaan välissä olevalla ojitetulla suolla. Lampeen laskee kahdeksan suo-ojaa, joista pohjoispäässä oleva toimii samalla lameen laskuojana. Laajat suolaueiden ojitukset ovat hävittäneet lammen luontaisen laskuojan alkuperäisen paikan. Se on laskenut 3,5 kilometrin mittaisena Saaresjokeen Saaresjärven ja Sammatinjärven väliin Koluluoman nimisenä ojana. Rantaviivan pituus on 1,1 kilometriä ja ranta on Koluvuoren rinnettä lukuun ottamatta suota. Rinteessä on kaksi vapaa-ajan asuntoa, joille johtaa tiet seututieltä 332. == Lähteet == Luokka:Sammatinjoen valuma-alue Luokka:Parkanon järvet
Difenyylietikkahappo

Difenyylietikkahappo (C14H12O2) on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää muiden kemikaalien valmistukseen ja analyyttisessä kemiassa reagenssina. ==Ominaisuudet== 250px|thumb|left|Kiteistä difenyylietikkahappoa Huoneenlämpötilassa difenyylietikkahappo on valkoista kiteistä ainetta. Yhdiste liukenee vain pienissä määrin veteen ja paremmin kuumaan kuin kylmään veteen. Se on liukoista moniin orgaanisiin liuottimiin kuten etanoliin, dietyylieetteriin ja kloroformiin. Difenyylietikkahappo on heikko happo, ja sen pKa-arvo on 3,94. UV-säteilytyksen alaisena difenyylietikkahappo reagoi akridiinin kanssa dekarboksyloivalla kytkentäreaktiolla muodostaen optisesti aktiivisia kiraalisia kiteitä. ==Valmistus ja käyttö== Difenyylietikkahappoa voidaan valmistaa kuumentamalla bentsiilihapon etanoliliuosta punaisen fosforin ja vetyjodidin läsnä ollessa. Toinen tapa on difenyyliasetonitriilin hydrolyysi. Difenyylietikkahappoa voidaan käyttää eräiden lääkeaineiden valmistukseen. Kuivaan, vedettömään tetrahydrofuraaniin liuotettua difenyylietikkahappoa voidaan käyttää emäksisten organometalliyhdisteiden, esimerkiksi organolitiumyhdisteiden, konsentraation määrittämiseen. Ensimmäinen emäsekvivalentti deprotonoi happoryhmän ja toinen emäsekvivalentti deprotonoi bentsyylisessä asemassa olevan protonin, jolloin muodostuu kirkkaankeltainen karbanioni ja tämä osoittaa titrauksen päätepisteen. ==Lähteet== Luokka:Aromaattiset hapot Luokka:Karboksyylihapot
Ruskie neitsyt

Ruskie neitsyt on Lauri Kokkosen kirjoittama näytelmä vuodelta 1969. Näytelmä kertoo suomalaisten miehitysajasta pienessä itäkarjalaisessa kylässä jatkosodan aikaan. Näytelmä sai ensi-iltansa Porin Teatterissa 1972 Ossi Räikän ohjaamana. Sitä esitettiin useissa teattereissa varsinkin 1970-luvulla ja se herätti pahennusta kuvatessaan suomalaista miehityshallintoa Itä- Karjalassa kriittiseen sävyyn. Näytelmä on julkaistu kirjana vuonna 1973. == Lähteet == * Ruskie neitsyt Näytelmä 1969. Painettu Porvoossa 1973, WSOY. * Palander, Misa & Suutela, Hanna (toim.) 2005. Seiskytluvun teatterin moninaiset äänet. Like: Helsinki. * * * * Luokka:Suomalaiset näytelmät
Muller (jalkapalloilija)

Muller Pereira Roque (s. 15. marraskuuta 1990 Barretos) on brasilialainen jalkapalloilija, joka edustaa Veikkausliigassa pelaavaa PS Kemi Kingsiä. Pelipaikaltaan Muller on keskuspuolustaja. Muller siirtyi vuonna 2010 portugalilaisesta Mirandelasta toiseen portugalilaisseuraan Oliveira Douroon, jossa hän pelasi vain puolisen vuotta. Vuodet 2011–2012 Muller pelasi kotimaansa Tigres do Brasilissa ja vuodet 2012–2013 Internacionalin kakkosjoukkueessa. Vuodet 2013–2014 hän pelasi niin ikään brasilialaisessa Ferroviáriassa. Huhtikuussa 2014 Muller siirtyi Clube Atlético Bragantinoon, josta hän siirtyi helmikuussa 2015 portugalilaiseen Tourizenseen. Tourizensessa Muller pelasi 12 ottelua.http://pt.soccerway.com/players/muller- pereira-roque/302669/ Helmikuussa 2016 Muller siirtyi Suomen Veikkausliigan PS Kemiin.http://www.veikkausliiga.com/uutiset/2016/02/25/brasililaispuolustaja- ps-kemin-riveihin Mullerin isoveli Maicon on myös ammattilaisjalkapalloilija.http://www.zerozero.pt/player.php?id=123997 Hän on voittanut muun muassa Eurooppa-liigan, Primeira Ligan ja pelannut Mestarien liigaa FC Porton paidassa. Myös Mullerin toinen veli Maurides on pelannut Portugalin Primeira Ligassa. == Lähteet == Luokka:Brasilialaiset jalkapalloilijat Luokka:Vuonna 1990 syntyneet Luokka:Elävät henkilöt
Vehnäpelto ja variksia

Vehnäpelto ja variksia on Vincent van Goghin öljyvärimaalaus heinäkuulta 1890. Se on Van Goghin maalauksista ehkä rajuimmin maalattu ja kuvastaa Van Goghin silloista surullista ja yksinäistä tunnetilaa monin keinoin: värein, sommitelmaltaan ja siveltimenvedoin. Van Gogh maalasi teoksen Auversissa vähän ennen itsemurhaansa. ==Lähteet== Luokka:Vincent van Goghin maalaukset Luokka:Maisemamaalaukset
Eteläinen kylpylä

Eteläinen kylpylä on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa. Kylpylä rakennettiin roomalaisella ajalla alueen monien muiden tuon ajan kylpylöiden ohella. Se sijaitsi nykyisen nimityksensä mukaisesti Olympian temenos-alueen eli Altiksen ja Zeuksen temppelin eteläpuolella ja heti Leonidaionin itäpuolella. Kylpylä oli Kreikan ensimmäinen, jossa käytettiin roomalaisten kehittämää hypokaustitekniikkaa, jossa kuuma ilma johdettiin kiertämään kuumien kylpytilojen lattian alla ja seinien sisällä. Rakennuksen lattiat oli koristeltu mosaiikein. == Lähteet == Luokka:Olympian rakennukset ja rakennelmat Luokka:Roomalaiset kylpylät
Itäinen kylpylä

Itäinen kylpylä on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa. Kylpylä sijaitsi Olympian temenos-alueen eli Altiksen itäpuolella, mistä se on saanut nykyisen nimensä. Se rakennettiin roomalaisella ajalla keisari Septimius Severuksen aikana 200-luvun jaa. alussa noin vuonna 65–67 jaa. rakennetun Neron huvilan paikalle, johon oli myös kuulunut pienempi kylpylä. Uusi kylpylärakennus säilytti Neron huvilan läntisen julkisivun ja keskuspihan sekä useita sen huoneista. Sisäänkäynti oli etelästä vestibyylin kautta. Lisäksi siihen kuului useita kylmiä (frigidaria) ja kuumia (caldaria) huoneita sekä suuri kahdeksankulmainen lämmin huone (tepidarium), jossa oli holvattu katto ja meriaiheisilla mosaiikeilla koristeltu lattia. Kylpylään kuului myös muun muassa altaita ja puutarhapiha. == Lähteet == Luokka:Olympian rakennukset ja rakennelmat Luokka:Roomalaiset kylpylät
Kladeoksen kylpylä

Kladeoksen kylpylä on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa. Kylpylä on saanut nykyisin käytetyn nimensä siitä, että se sijaitsi Kladeosjoen rannalla aivan Olympian alueen länsilaidalla. Sen paikalla sijaitsi alun perin varhaisemman Kreikkalaisen kylpylän uima-allas. Kylpylä rakennettiin roomalaisella ajalla 100-luvulla jaa. samaan aikaan läheisen niin kutsutun Roomalaisen majatalon kanssa. Tuohon aikaan kylpylät alkoivat muuttua yksinkertaisista kreikkalaisista kylpylöistä ylellisemmiksi vapaa-ajanviettopaikoiksi. Kylpylän pinta-ala oli noin 400 neliömetriä. Siinä oli useita huoneita, mukaan lukien atrium, pukeutumishuone, hikoiluhuone sekä huoneita kuumille ja kylmille kylvyille. Osassa huoneita oli kylpyammeita. Katot oli holvattu. Kylpylän lattiat oli koristeltu mosaiikein, joista osa on säilynyt ja kunnostettu. Muutoin rakennus on säilynyt suhteellisen huonosti, sillä joen virtaama on vuosisatojen aikana huuhtonut suuren osan siitä pois. == Lähteet == Luokka:Olympian rakennukset ja rakennelmat Luokka:Roomalaiset kylpylät